《全民造星III》嘅CY(陳澤言)入行前喺酒廊任職Bartender,酒廊有得唱卡拉OK,理應日日返工聽歌聽到嘔,加上CY在訪問中多次提到自己好鍾意唱歌,「唔好話想做歌星,我想做一個歌手。」斷估CY應該聽歌無數,仲應該可以出口成「歌」,所以《頭條娛樂》就搵嚟8首曾經奪《叱咤》專業推介及至尊歌曲如《K歌之王》、《七友》、《愈吻愈傷心》甚至師兄姜濤的《蒙著嘴說愛你》嚟考考CY,仲設三次Check歌詞規則以防佢突然腦閉塞,好一個神經刀,唱到擰晒頭嗌晒救命,當事人仲扭晒計狂呻,「唔好成日整蠱我啦。」相信呢個大考驗令CY受到相當大嘅打擊。
關鍵字